  Туспуктэм: vk.com (Ярослав Семёнов) Наталия Сильвестрова 45 выль автобусъёс – 18 ГАЗ но 27 ПАЗ – Удмуртиысь 24 ёросысь школаосы вуизы. Туэ сомында машина нырысьсэ вуиз, азьвылгес 16 автобус вуиз вал. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Вань техника Россиын 2023-тӥ арын лэсьтэмын. Автобусъёсын тахографъёс, сюресэз возьматӥсь тӥрлык вань, липет вылазы ӵужен ворекъясь фонарь юнматэмын. Тросэз автобусъёс вужъёссэ воштозы. Куинез выль маршрутъёсъя ветлыны кутскозы – нылпиосты Дэри ёросысь Ожмосысь но Пероггуртысь, Сьӧлтаысь школаосы нуллозы.  Пусъёно, берло вить ар ӵоже школа автопарке 380 машинаос басьтӥзы. Котькуд нунал дышетскыны 14 сюрслэсь трос пиналъёсты нуо-ваё.  Тодэ вайытом, 2023-тӥ арын Удмуртиын «Кышкыттэм ӟечлыко сюресъёс» («Безопасные качетсвенные дороги») йӧскалык ӵектосъя дышетон юртъёс доры нуись 52 сюресъёсты тупатъязы.  Тегъёс: автобусъёс школаос нылпиос Удмуртия  